Document ID: 32013R1064

KOMISIJAS ĪSTENOŠANAS REGULA (ES) Nr. 1064/2013
(2013. gada 30. oktobris),
ar ko 2013./2014. gadam nosaka piemērojamos koeficientus labībai, ko eksportē kā skotu viskiju
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
ņemot vērā Komisijas 2006. gada 10. novembra Regulu (EK) Nr. 1670/2006, ar ko nosaka dažus sīki izstrādātus noteikumus par to, kā piemērot Padomes Regulu (EK) Nr. 1784/2003 attiecībā uz koriģēto kompensāciju noteikšanu un piešķiršanu par labību, ko eksportē dažu alkoholisko dzērienu veidā (2), un jo īpaši tās 5. pantu,
tā kā:
(1)
Regulas (EK) Nr. 1670/2006 4. panta 1. punktā paredzēts, ka kompensāciju piemēro labības daudzumiem, kas ir pakļauti kontrolei un destilēti un kam piemēro koeficientu, kuru reizi gadā nosaka katrai attiecīgajai dalībvalstij. Koeficients izsaka attiecību starp konkrēto alkoholisko dzērienu kopējo eksportēto daudzumu un kopējo tirgū izlaisto daudzumu, par pamatu ņemot tendenci, kas novērota par šiem daudzumiem tik gadu laikā, cik atbilst konkrētā alkoholiskā dzēriena vidējam nogatavināšanas periodam.
(2)
Pamatojoties uz Apvienotās Karalistes iesniegto informāciju, kas attiecas uz laikposmu no 2012. gada 1. janvāra līdz 31. decembrim, 2012. gadā vidējais nogatavināšanas periods skotu viskijam bija septiņi gadi.
(3)
Komisijas Īstenošanas regula (ES) Nr. 745/2012 (3) ir zaudējusi spēku, jo tā attiecas uz koeficientiem, kas piemērojami 2012./2013. gadam. Tāpēc būtu jānosaka koeficienti laikposmam no 2013. gada 1. oktobra līdz 2014. gada 30. septembrim.
(4)
Līguma par Eiropas Ekonomikas zonu 3. protokola 10. pants nepieļauj kompensāciju piešķiršanu par eksportu uz Lihtenšteinu, Islandi un Norvēģiju. Turklāt Eiropas Savienība ir noslēgusi nolīgumus ar atsevišķām trešām valstīm, kuros paredzēta eksporta kompensāciju atcelšana. Tādēļ, piemērojot Regulas (EK) Nr. 1670/2006 7. panta 2. punktu, tas būtu jāņem vērā, aprēķinot koeficientu 2013./2014. gadam,
IR PIEŅĒMUSI ŠO REGULU.
1. pants
Regulas (EK) Nr. 1670/2006 4. pantā paredzētie koeficienti, ko laikposmā no 2013. gada 1. oktobra līdz 2014. gada 30. septembrim piemēro labībai, kuru Apvienotajā Karalistē izmanto skotu viskija ražošanai, ir noteikti šīs regulas pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2013. gada 1. oktobra līdz 2014. gada 30. septembrim.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 30. oktobrī

Labels: 3
17
19
18